14. schôdza NR SR - 2. deň - A. dopoludnia
Dátum: 2024-05-22
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

54. Ďakujem veľmi pekne. Milé kolegyne, milí kolegovia, táto téma je pre mňa, ako povedal včera poslanec Hlina, emočne veľmi dôležitá. Pôsobil som v štyroch televíziách od roku 1993 a pôsobil som vo verejnoprávnej televízii štyri roky. Samozrejmé, že som nepôsobil v spravodajstve, ale som sa s ľuďmi zo spravodajstva naozaj veľmi aktívne stýkal. Mali sme priateľské vzťahy. Nikdy som nebol zamestnancom žiadnej televízie. Podotýkam, nikdy som nebol zamestnancom žiadnej televízie, ale pre televíziu som vyrábal inter... externe a naozaj môj vzťah ku všetkým televíziám bol veľmi pozitívny. Najprv to bola VTV, potom to bola Slovenská televízia, potom to bola televízia Markíza, potom to bola televízia JOJ. Hneď v úvode chcem povedať, že aj ja som sa, Karol, rozhodol zo dňa na deň ísť do verejného života a vôbec tomu nepripisujem žiaden negatívny vplyv. Rozhodol som sa zo dňa na deň. Vieš, čo ma rozhodlo? Poslali mi video, ktoré ešte nikto nezverejnil, a v tom videu, v tom videu bolo, Karol, nahrávka, kde Počiatek rozprával o tom, že Slota s Ficom ukradli dve miliardy a ešte Slota ho o tie dve miliardy obral. Toto video mi poslali a povedali mi, že viete, pán Pročko, môžete byť influencer, môžete byť občiansky aktivista, môžete na internete dávať videá, ktoré majú sledovanosť 1 200-tisíc, ale poďte to skúsiť. Poďte! Nerozprávajte o tom. Poďte to skúsiť. A, Karol, išiel som. Vieš, keď som videl to, čo povedal Počiatek, to, čo povedal, to, to bolo, to mne zovrelo žalúdok a ja som, ja som videl reálne, reálne, keď naozaj minister financií potvrdil, že tu sa ukradli dve miliardy. Tak som sa rozhodol, Karol, zo dňa na deň. Hovoril si, Karol, o tom, že niektorí mladí ľudia idú do, do toho, do tej televízie nepripravení. Ale, Karol, tvoj syn je vynikajúci, vynikajúci moderátor. Išiel tam pripravený? A pozri, čo je z neho, je, ja, pre mňa je to skvelý, fakt je super. Nehovor, vieš, veľmi veľa ľudí išlo nepripravených, aj ja som išiel prvý, na prvý konkurz do televízie nepripravený a nebol som v tej televízii, ale keď máš talent a možnosti, nehovorme, že tí mladí ľudia sú nepripravení. Nedávajme tu z BBC nejaké, nejaké príklady. Naozaj je to veľmi emočná téma pre mňa, pretože ja som v 1996 zažil, kedy mečiarizmus ovládol televíziu a tu sediaci Ferko Mikloško osobne na vlastnom, na vlastnom živote zažil ataky, odporné, nechutné ataky odpornosti. Škoda, že tu nie je pán Michelko, pretože vtedy Mečiar sprivatizoval televíziu. Neviem, či si pamätáte na ten príklad, keď Mečiar povedal redaktorovi, že keď sa ma ešte raz na to spýtaš, tak ti takú prije... Pamätáte si to? Vy mladší nie, ale my si to pamätáme. A to bolo dosť. Mečiar si povedal, no nebudete mi klásť špatné otázky. Prihláste sa s faktickou, pán Kéry. Nevyrušujte ma, pán Kéry, nevyrušujte ma, nezastavia vás, ale, prosím vás, prihláste sa s faktickou. Ďakujem veľmi pekne. Viete, keby som toto spravil, čo Kéry, tak už Danko mi rozpráva: nebliakajte tu! A pritom som len povedal, že, už tam nie je? (Rečník sa obrátil na predsedajúceho.) Už je iný. Ale to bolo v rozprave, to bolo v rozprave, nikto ho neupozornil, vykrikoval Kéry, nikto ho neupozornil. Poďme ďalej. (Zaznievanie gongu. Prerušenie vystúpenia predsedajúcim.) Blaha Ľuboš, podpredseda NR SR 55. Poprosím všetkých pánov poslancov, pani poslankyne, udržujme nejaký zmier a skúsme sa neprekrikovať a ďakujem pekne. Pročko Jozef, poslanec NR SR 56. (Rečník so šepotom a sarkazmom v hlase napodobňuje predsedajúceho: "Prosím, budeme." ) Naozaj mečiarizmus vtedy robil ľuďom, ktorí boli v politike, veľmi zle, veľmi zle. A Michelko tu rozprával, že oni to chcú zmeniť, pretože vtedy urobil niekto koncentračný tábor na nejakom 24. poschodí. To nie je pravda. Zamestnanci, ktorí vtedy vytvárali programy, ktoré dehonestovali ľudí, ako tu prítomného Ferka Mikloška a ďalších a ďalších a ďalších, to bola, to bolo, obdobie mečiarizmu bolo niečo neskutočné. Vy ste to nezažili, ale ja som to zažil na vlastnej koži. Na vlastnej koži. Bol som moderátor a moderoval som akcie aj tu pre KDH. Moderoval som akcie aj pre SDKÚ, pre ANO, pre SOP. Na jednom mítingu, a porozprávam vám jeden príbeh. Na jednom mítingu, kde som bol, prišiel, lebo to už bolo týždeň pred voľbami, prišli za mnou chalani, ktorí nám robili bezpečnostnú službu, lebo vtedy to naozaj bolo vypäté, SIS-ka nás nasledovala všetkých, prišli a povedali, že počúvajte, dnes sú tu dva štáby zo Slovenskej televízie, sú tu dva štáby, dávajte si pozor, niečo sa ide diať. Asi hodinu nato mi volala manželka, že počúvaj Miška nám vyložili, to bol rok 1998, mal vtedy päť rokov, Miška, môjho syna vyložili z nejakého červeného auta a prišiel s cukríkmi. Hovorím: preboha, daj preč tie cukríky, nedávaj tomu decku, nejaký drogovo, vieš ľudia... Ja som chytil taký, takú paniku. Môjho syna vyložili z červeného auta a Miško povedal, že povozili ma, tuná ujovia ma povozili. Na mítingu na mňa išli dve, dve kamery. Na mňa. Bol som moderátor, obrovská popularita. Na mítingy chodilo 10 - 15 tisíc ľudí. V Košiciach bolo 30-tisíc ľudí, Fú, Mečiar, to... Na mňa išli dva, dve kamery. A prišiel ku mne taký maličký chlapík, týpek, ja som mal mikrofón, dával som ľuďom otázky a chlapík prišiel ku mne a zrazu kamery na mňa a za mnou stál, za mnou stál náš taký ochrankár, Drobček sme ho volali, taký dvojmetrový. A ten chlapík prišiel ku mne a hovorí: No čo, nabudúce natrhneme chlapčekovi, synčekovi riťku? Keď toto povedal, ja, to... no, viete si predstaviť situáciu, že vám toto povedia. Ten chlap za mnou čo stál, ma takto odtlačil, zobral ho, kľud Jožo, kľud, a zobral toho malého, toho malého zobral preč, dozadu, dozadu ho zobral. Ja som hneď dal mikrofón kolegyni a išiel som dozadu. Hovorím: "To čo si povedal?" Chlapík hneď vytiahol preukaz. Viete, SIS-kári mali vtedy preukazy, teda SIS-kári majú preukazy polície. To nie je napísané že SIS. A hovorí: "Nič som nepovedal, čo tu robíte? Čo tu robíte?" Zobrali si ho do parády naši ľudia a po voľbách, lebo vtedy sa zmenilo, prišiel za mnou, prišiel ten chlap a povedal, že pán Pročko, ja sa vám veľmi ospravedlňujem, ale viete, ja som odišiel zo SIS-ky. Dostal som na toto príkaz. Toto robil Mečiar! Toto robil Mečiar ľuďom! A televízia mu bola poplatná. Kameraman, kameraman v televízii vtedy bol veľmi blízky človek môjmu blízkemu človeku a ja keď som sa spýtal toho, že prečo to urobil, viete, čo mi povedal? Že, Jozef, dostal príkaz. Dostal príkaz točiť ťa a musel to robiť, lebo keby to neurobil, tak ho vyhodia. Toto sa dialo. Toto Ferko Mikloško zažíval na vlastnej koži, z fašírky od kapusty, od ďalších. Toto sme zažívali my. Mám byť kľudný? Vášho syna keby naložili do auta, povozia ho, ste kľudní? Bol by ste kľudný, pán poslanec? Čo by ste spravili? Tomu chlapíkovi, čo vám povie, že vám natrhne riťku vášho dieťaťa. A toto sa dialo. Toto robil Mečiar. Nepáčilo sa mu, čo, čo rozprávali v RTVS. A teraz sa to ide diať. Čo vám rozprávajú? Čo tu rozprával Karol Farkašovský? No, že to nie je vyvážené, že tí moderátori pôsobia aj pre iné médiá a to by nemali pôsobiť pre iné médiá. Oni by vlastne nemali mať názor, oni by nemali mať svoj názor. To je v rozpore s tým, čo hovorí Machala. Machala rozpráva, že každý jeden názor by sme mali rozprávať, aj o plochej Zemi. Aj o včelách, ktoré majú šesť žihadiel. Takže toto sa dialo, priatelia, za čias mečiarizmu. A to je len jeden príklad z tých mnohých, čo Mečiar robil v RTVS. Keď sme aj s mojimi kolegami protestovali na ministerstve kultúry, keď sme sa priviazali tam k zábradliu. Toto sa deje aj teraz. Toto sa deje aj teraz. Rozprávate tu o tom, že koncesionárske poplatky zrušením sa zrazu stala obrovská závislosť televízie na politikoch. Opak je pravdou, priatelia. Keby ste boli nechali a boli nechali naozaj tú výšku toho, toho podania peňazí od štátu, ktoré sme dali, tak super. Ja som bol prvý, ktorý hovoril: výborne, že zrušíme koncesionárske poplatky, pretože verejnoprávna televízia má byť platená zo štátu a nie ľudia. Ľudia by si mali, ľudia nech si platia súkromné televízie. Verejno... veď keď ja chcem si zaplatiť nejakú súkromnú televíziu, tak si zaplatím. Ale verejnoprávnu televíziu by mali dávať, by mal dať štát, dávať štát ľuďom zadarmo a to sme spravili. A za to som bol prvý, aby, aby toto sa dialo, aby tí ľudia dostali verejnoprávne informácie zadarmo. Ale pozor! Stanovme zákonom, že dostane, štát dá toľkoto na verejnoprávnu televíziu. A oni povedali, vy ste to spolitizovali. A čo spravili? Nedali im peniaze a povedali: no keď nedostanete, nedávajú vám ešte viac peňazí, keď nebudete robiť to, čo... To oni spolitizovali náš naozaj veľmi dobrý zámer, aby verejnoprávna televízia bola platená zo štátnych peňazí. Čo spravili? Nedostanete peniaze. Ho-ho, nedostanete peniaze. A ak nebudete poslúchať, ešte menej peňazí vám dáme. Hovorili sme tu o riaditeľoch televízie. No riaditeľ televízie, vtedy Kubiš, to bola čistá katastrofa, čistá katastrofa. A, Karol, ty si zažil riaditeľa súkromnej televízie a vieš, že riaditeľ súkromnej televízie to spravodajstvo viedol tak, ako on chcel. V tých súkromných televíziách, to spravodajstvo vysiela to, čo chcú majitelia. Vieš čo? Vieš čo bolo na mne a čo som ja mal také naozaj slobodné? Ja som robil zábavu, ja som nikdy nebol závislý na žiadnom riaditeľovi žiadnej televízie, pretože tie programy boli sledované a chceli tie programy. Mňa chceli v televízii, nie ja som sa prosil, prosím vás, buďme v televízii. Viete, aké je smiešne, keď mi vypisujú priaznivci Smerohlasu a SNS, že ty si li... ty si strč... Ruskovi si ty musel trčať. No Paľo Rusko ma do televízie vôbec nechcel. Vôbec ma nechcel. Prečítaj si, daj si do Googlu Rusko o Pročkovi, čo povedal, ale prišiel som do Markízy a zrazu tie programy mali obrovskú sledovanosť, obrovskú sledovanosť. Ale spravodajstvo, a tu aj Erik, Erik Tomáš, no a pani ministerka, veď pani ministerka robila v tej televízii. Spýtaj sa pani ministerky, ako sa riadilo spravodajstvo v súkromnej televízii? Ale verejnoprávna televízia toto nemá mať, Karol, verejnoprávna televízia a spravodajstvo musí byť nezávislé. Nezávislé. Viete, čo rozprávajú zamestnanci, o ktorých rozpráva aj Karol, že to sú zamestnanci, ktorí sú pod vplyvom, a tak ďalej a tak ďalej. Tak napríklad jedna zamestnankyňa napísala: "Chceme slobodnú RTVS. Nechceme robiť politiku. Chceme len každý deň prísť do práce, ktorú milujeme, a robiť ju najlepšie, ako vieme, bez strachu, výčitiek a kompromisov. Ak politici ovládnu verejnoprávne médiá, spravia si z RTVS slúžku svojej moci a záujmov. Obávame sa, že už nebudeme vedieť zaručiť objektivitu, nezávislosť a pravdivosť, ktorú nám stanovuje nielen zákon a etické kódexy, ale predovšetkým naša morálka. Bojíme sa, že kvalifikovaných zamestnancov a vedúcich nahradia ľudia poplatní vláde, že nebudeme tvoriť v slobodnej atmosfére a nebudeme sa môcť slobodne ozvať bez strachu, že prídeme o svoje miesta. Stojíme pri RTVS, stojte aj vy pri nás, pretože verejnoprávne médiá sme my všetci, občania Slovenskej republiky." A Karol Farkašovský vo svojom vystúpení povedal, že zamestnanci RTVS by nemali na sociálnych sieťach vyjadrovať svoj názor. Počuli ste, áno? Čiže zamestnanec, slobodný človek, nemôže vyjadrovať svoj názor. Nemôže, hej? Ja som zvedavý, čo budú robiť, čo budú robiť ľudia, ktorých dosadia, ktorých dosadia do tých funkcií, či prestanú slobodne vyjadrovať svoj názor. Či prestanú chváliť alternatívne médiá, či prestanú šíriť hoaxy, klamstvá. Som veľmi zvedavý. Ja si myslím, že každý je za svoj názor zodpovedný. Zodpovedný. Máme tu človeka, ktorý za svoj názor a ten názor bol, bolo naozaj, a nebudem ho spomínať, toho človeka. Načo? Nebudem mu robiť reklamu. Viete, súkromné televízie naozaj, súkromné televízie sú slobodné, slobodné v tom, že sú platené oligarchami, sú platené ľuďmi, ktorí im dávajú peniaze bez toho, že by to bolo verejnoprávne. Ale spravodajstvo týchto televízií nie je slobodné a nikdy nebude, nikdy nebude. Pretože vždy bude tá televízia v tom spravodajstve vysielať to, čo chce majiteľ a vždy to tak bolo. Vždy to tak bolo, Karol, a nehovor mi, že to tak nebolo. Veď si tam robil. Veď si tam robil. Pán Michelko tu rozpráva, že ľudia, ktorí boli v RTVS za čias mečiarizmu, boli daní do koncentračného tábora, že títo ľudia boli držaní pod pištoľou na 24. či koľkom poschodí, povedal. Vôbec to nie je pravda. Vôbec to nie je pravda. Dostali náhradné zamestnanie. Dostali aj tí, čo písali o vás, pán Mikloško, dostali náhradné, náhradnú funkciu a keď chceli, mohli odísť. Nikto ich nestrážil žiadnou pištoľou. A keď niekto povie, že to bol koncentračný tábor, tak to je odporné, hyenistické a je to naozaj šírenie nenávisti, pretože ja som v tom čase bol v tej televízii a nikto tam nikomu nerobil koncentračný tábor. Ale ľudia, ktorí šírili aj o Ferkovi Mikloškovi nenávisť, nenávisť, a pozrite si Fašírku, ak ju nájdete. To, čo sa tam dialo, bolo odporné a nechutné. A títo ľudia boli poplatní Mečiarovi a Mariánovi Augustínovi Húskovi, nech mu je zem ľahká, ktorý mal asistenta, viete koho? Pána Michelka, ktorý tam chodil do RTVS a robili si tam, čo chceli. Robili si tam, čo chceli. Vysielalo sa tam, čo chceli oni, čo chceli oni. Sloboda médií, sloboda médií nikdy nebola a nikdy nebude. Naozaj, médiá vysielajú to, čo chcú ich majitelia. Či sú to už, či je to už Denník N, či je to už, či sú to už hlavné správy, či sú to už iní, naozaj píšu a hovoria to, čo chcú ich majitelia. A je to tak. Keď mi niekto bude rozprávať o slobode, tak vám poviem príklad, že zažil som kedy sa nemohli vysielať, kedy prikázali v tej televízii, kde bol Karol Farkašovský, však Karol vám môže porozprávať, koľkokrát mu povedali, alebo koľkokrát im povedali, že toto nebudete hovoriť, o tomto nebudete vysielať, o tomto nebudete rozprávať. A keď vám povie, že to tak nebolo, tak nehovorí pravdu. Nehovorí pravdu. Erik Tomáš koľkokrát zažil, že toto, tento nepustíš, toto to nepôjde vonku, toto nie. Ale verejnoprávna televízia by toto nemala mať. Verejnoprávna televízia by mala naozaj vysielať veci, vysielať veci, ktoré ten redaktor spraví podľa svojho vedomia a svedomia. A keď nedá priestor niekomu z druhej strany, keď bude rozprávať o niekom a nedá priestor druhej strane, to je odporné a okamžite choď preč! To nie je pluralita, to nie je sloboda, to nie je možnosť dať priestor aj tej druhej strane, a to sme tu mali. Pred voľbami Migaľ, novinár, pridal príspevok, v ktorom klamal, zavádzal, urobil naozaj vymyslené klamstvo Igorovi Matovičovi a o Pavlínke, ako vlastnia kaštieľ. Nedal priestor druhej strane, ale dal to pred voľbami vonku. Keď sa ho potom, veď si to vygooglite, keď sa ho potom spýtali, že či mu nie je ľúto, že nedal ako novinár priestor aj druhej strane, nie, nie je mi to ľúto. Nie je mu to ľúto? Čo to je za novinára, ktorý klame, zavádza? Myslíte si, že teraz keď vymenia, vymenia vedenie, vymenia šéfov spravodajstva, že to bude objektívne, že to bude naozaj objektívne? RTVS už SNS vlastnila. Už bolo obdobie, kedy mali svojho riaditeľa a tie časy boli naozaj také, aké chcela SNS, aké chcela vtedy koalícia. Prišiel Machaj. No Machajovi vyčítajú, že je tam liberalizmus, že sú to liberálne média. To je, prepáčte, keď si niekto dá na billboard zničíme liberalizmus? To čo je? A aký liberalizmus? Ja som liberál, čo ma chcete zničiť? Ferko Mikloško je veriaci človek a je liberál. Je to slobodný človek, ktorý, ži a nechaj žiť! Pán Kéry, prihláste sa s faktickou, ak chcete. Viem, že vás neupozorní vzadu, ale prihláste sa s faktickou. Nevyrušujte. Ideme zničiť liberalizmus aj v televízii, vo verejnoprávnej televízii zničíme liberalizmus, my všade zničíme liberalizmus, ale veď oni ani nevedia, čo to slovíčko liberalizmus je. Veď tá televízia by mala byť liberálna, slobodná. Oni nevedia, čo slovíčko liberalizmus znamená, ale teraz je v móde rozprávať, my zničíme liberalizmus, my vás zničíme. Aj ja verím v Boha veľmi silne a som veľmi silný liberál. Veľmi silný liberál. Ja som fandil Ruskovi, keď išiel do politiky, keď rozprával, že naozaj, že on už má peniaze a naozaj chce ten, aby ten liberalizmus, taký ten dobrý liberalizmus na Slovensku išiel. Fú, tak som mu držal palce. No, bum, bum. Čo sa stalo? Ja som fandil aj, kádeháci, aj vám som fandil, bum, čo sa stalo? (Povedané so smiechom). Nebudem hovoriť o tých ľuďoch. Naozaj všetci mali maslo na hlave. Ale teraz som konečne niekde, niekde, kde mám, mám pocit naozaj že, že dá sa to aj, aj čestne, že sa dá byť v tej politike bez toho, že by došiel niekto tuná za, za Tarabom: a počúvaj, mohli by ste mi toto spraviť a toto nie a toto nie a vyrušuje vás a potom vám povie: Ja? Pracujem pre ľudí. No veď super, pracujte pre ľudí, ale nekšeftujte. Nekšeftujte. Čiže liberalizmus vo verejnoprávnej televízii je absolútne potrebný, ale tam je potreba, aby sa, aby rómska menšina bola zastúpená, aby boli programy o rómskej menšine, aby boli cirkevné programy, nech sa páči, aby tam boli programy zábavné, aby tam boli programy pre deti a mládež, aby tam boli programy, ktoré nezarábajú tej televízii. Opakujem, nezarábajú, ale verejnoprávna televízia by tieto programy mala podporovať, ale tu vám idú rozprávať ľudia, že tieto programy sú zlé a títo ľudia sú zlí. Keď vám niekto rozpráva, že je niečo zlé, tak sa rýchle pozrite, kto to hovorí a ako to hovorí. Ako to hovorí. Kto sú tí ľudia, čo rozprávajú, my zničíme liberalizmus? Čo chcú zničiť? Slobodu? Áno, chcú zničiť slobodu v RTVS. Potrebujú tú televíziu, pretože tá televízia upozorňuje stále na prešľapy. Keď si pozriete reportérov, tak v drvivej väčšine, v drvivej väčšine sú tam ľudia, ktorí doplatili na koalíciu, terajšiu aj predtým, čo robila. A tí reportéri to uverejňujú. Nehrajú sa. Uverejňujú pravdu. A tí ľudia, normálni ľudia v tých Reportéroch rozprávajú o tom, čo sa im deje. Rozprávajú svoje príbehy. Lenže tie príbehy nie sú pekné a to sa im nepáči. To sa im nepáči, musíme rozprávať pekne. Budeme rozprávať o Smerohlase pekne, o Petrovi Pellegrinimu budeme rozprávať, aký je to čestný prezident plný pokoja, on nám zaručil tu pokoj. Toto potrebujú, toto potrebujú. Nie o tom, že, že 130 obvinených, o 130 obvinených idú, idú amnestovať. O tomto sa nebude rozprávať, o tomto nie. O žiadnych kšeftoch. Nie o tom, že ideme vyrúbať lesy, že kde? Aké lesy? Pročko klame. Jaké lesy? Tu ideme, kríčky, aby sme medvede mohli zbadať. Za socializmu televízia bola nechutná. Vedúca úloha strany a súdruhovia ako Husák, súdruhovia, ktorí nám tu vedú našu, našu slovenskú, národnú kultúru, sú čestní, socialistický realizmus je ten správny, my budeme, naša kultúra bude správna, my budeme chodiť a manifestovať. Ja ako keby som sa vrátil v čase, keď si idem zisťovať, čo, čo sa tu ide diať, ako zase títo súdruhovia sú tí správni a toto je to správne a súdruh moderátor neskáče do reči, súdruh moderátor bude rozprávať a bude nám súdruh moderátor klásť správne otázky. Krásny príklad je Hodina otázok tu. Dáte otázku premiérovi, dáte mu otázku, príde, naloží vám, akí ste liberálni fašisti, aký je Šimečka odporný človek, päť minút vám nakladá, potom päť sekúnd možno odpovie, dáte mu doplňujúcu otázku, zase päť minút vám nakladá a zase ste liberálni fašisti. Ja som povedal, že nebudem dávať na Hodine otázok žiadne otázky. Načo? Zbytočné. Zbytočné. To je krásny príklad toho, ako bude fungovať verejnoprávna televízia. Čo to má, pán Kéry, prihláste sa, vyrušujete, no, vyrušujte, stále vyrušujete, stále vyrušujete, Kéry. Myslíte, že ho niekto upozorní, že bliaka? Pravda je. Ďakujem. (Prerušenie vystúpenia predsedajúcim.) Blaha, Ľuboš, podpredseda NR SR 57. Pán Pročko, nikto tu nebliaka. Prosím, pokračujte. Pročko, Jozef, poslanec NR SR 58. ... Danka, že by nemal rečniť, vzadu vyrušovať slušne a povedal, že bliakam. Slušne som upozornil. Vrátim sa k RTVS. Verejnoprávna televízia a jej zamestnanci sú pohoršení tým a chcem vám ešte jeden, jednu vec prečítať. Viete, zamestnanci v RTVS, a poznám ich veľmi veľa, sú zhrození tým, čo sa ide diať. Písal som môjmu veľmi dobrému známemu a hovorím, že aká je teraz atmosféra. Odpísal mi: Jožo, to je čistá katastrofa. Už teraz sa ľudia boja, boja sa o svoje miesta, koho vyhodia, koho nevyhodia, už teraz sú indície a dostávajú, dostávajú cez rôzne politické linky správy, že aby sa umiernili a aby prestali robiť to, čo robia. Už teraz sa tam šíri strach. Už teraz sa tam šíri strach. To je, to je, toto je tá sloboda? Toto sme si v ´89. vyštrngali, že sa ľudia vo verejnoprávnej televízii budú báť o svoje miesta, lebo im politici odkážu, vykopnem ťa stadiaľ, keď nebudeš robiť to, čo budeš, to, čo chcem ja. Vykopnem ťa odtiaľ ako handru. A zamestnanci? V médiách sa dalo, že prvá vzbura zamestnancov v RTVS. Hrozí štrajk? Chceme slobodnú verejnoprávnu inštitúciu. Vláda v stredu schválila návrh zákona z dielne ministerstva kultúry. Rozhlas a televízia Slovenska sa má zmeniť na Slovenskú televíziu a rozhlas. Mení sa spôsob odvolania riaditeľa. Zamestnanci RTVS však boj o nezávislosť RTVS nevzdávajú. Obávajú sa zásahu do spravodajstva, ktoré čelí dlhodobým atakom politikov. V protestnom videu s názvom Chceme slobodnú RTVS apelujú na politikov, aby ponechali inštitúciu bez zásahov. Nechceme robiť politiku, chceme len každý deň prísť do práce, ktorú milujeme, a robiť najlepšie ako vieme, bez strachu, výčitiek a kompromisov, píše sa v stanovisku. "Ak politici ovládnu verejnoprávne médiá, spravia si z RTVS slúžku svojej moci a záujmov, obávame sa, že už nebudeme vedieť zaručiť objektivitu, nezávislosť a pravdivosť, ktorú nám stanovuje nielen zákon a etické kódexy, ale predovšetkým naša morálka. Bojíme sa, že kvalifikovaných zamestnancov a vedúcich nahradia ľudia poplatní vláde, že nebudeme môcť slobodne tvoriť v slobodnej atmosfére a nebudeme sa môcť slobodne ozvať bez strachu", bez strachu, o ktorom som tu hovoril, "že prídeme o svoje miesta. Stojíme pri RTVS, stojte aj vy pri nás, pretože verejnoprávne médiá sa, my všetci občania Slovenskej republiky nechceme vzdať." A čo myslíte, koľko zamestnancov protestovalo proti tomuto? Jeden, dvaja, traja? No jeden, dvaja, traja sa toho nezúčastnili, ale drvivá väčšina, drvivá väčšina zamestnancov v RTVS sa podpísala pod toto stanovisko. Anežka, prosím ťa, donesieš mi vodu? Prosím ťa. Ďakujem ti veľmi pekne. Strach je to, čo sa naozaj šíri aj v súčasnej dobe a mne je nesmierne ľúto naozaj. Ja poznám Roba Fica od roku 1997, keď prišiel do relácie, keď som bol v televízii a spieval tam ako mladý politik, keď rozprával o tom, že on naozaj ako to tu chce Robo zmeniť, ako, ako pôjdeme, ako pôjdeme slobodne, on nepôjde nikdy s Mečiarom, on chce mečiarizmus zničiť. Žiaľbohu, Robo Fico potom išiel s Mečiarom, ale, ale aj tak mi je ľúto, čo sa stalo. Nikdy v živote, viete, ľudský život je to najcennejšie na svete. Cennejšie ako medvede! A poďme kántriť medvede, ktoré ohrozujú ľudí. Ale len tie, ktoré ohrozujú ľudí. Poznám Roba Fica od roku ´97, chodili sme na turnaje, chodili sme spolu a je mi veľmi ľúto, čo sa stalo, ale povedať a hovoriť, že jak prišiel poslanec Glück tuná do sály vtedy a začal rozprávať, začal rozprávať agresívne slová, ja som si len natáčal a ja som bol ten provokatér, lebo som si ich natáčal. Idem zverejniť to video stadiaľto aj ja, pretože to, čo sa mi deje a aké správy mi chodia, že ja provokatér som tu provokoval. Nie ja som provokoval. Ja som si len zapol telefón. Ďakujem. Ďakujem, Anežka, veľmi pekne. Boh ti to vráti, ako hovorí Ferko Mikloško. (Rečník prevzal od kolegyne pohár vody a vzápätí si z neho odpil.) Ďakujem. Takže verejnoprávnosť Slovenskej televízie, RTVS, je v ohrození. Verejnoprávnosť. Ja si naozaj myslím, že uznesenie, ktoré sme prijali včera, by malo pomôcť tomu, aby sa spoločnosť zbavila strachu a aj médiá, aj verejnoprávne médiá by mal informovať o tom strachu, ktorý sa tu šíri. Napríklad dnes som si prečítal, že Polícia Slovenskej republiky chce riešiť všetky nenávistné komentáre, tak to som za, lebo naozaj na obidvoch stranách sú nenávistné komentáre a treba ich riešiť, ale ja keď pridám príspevok o tom napríklad, že, že som proti tomu, aby sa vyrúbali naše lesy, tak to, to, to keď si pozriete, čo robia naozaj priaznivci koalície, tak to je, to nemá s ľudskosťou nič spoločné. Tak verím, že, že toto teda budú robiť, že budú tie komentáre nenávistné, aby sa strach, aby sa nenávisť zo spoločnosti vytratila. Lenže spytujem sa potom aj vás, milí opoziční kolegovia, máme, máme byť ticho? Aby sme teda nešírili tú nenávisť, ktorú hovoria, že šírime. Nemáme upozorňovať aj na tento zákon, ktorý ide z verejnoprávnej televízie spraviť slúžku vládnej koalície? Máme byť ticho? Tichučko, aby tu nič nebolo? Ako máme reagovať na vystúpenia niektorých politikov, ktorí povedali, že treba nás ostrakizovať, že treba nás vytesniť, že skončíte, choďte preč, opozícia! Máme byť naozaj ticho? Kto má pravdu? Kto má pravdu? Má pravdu pán Farkašovský, ktorý povedal, že alternatívne médiá suplovali, suplovali verejnoprávnu televíziu? Alebo mám pravdu ja, ktorý povedal, nie, nie je to pravda, verejnoprávne médiá si, a verejnoprávna televízia si svoju, svoju povinnosť robila správne. Má pravdu on, lebo dostával priestor v tých, v tých alternatívnych médiách, kde mohli šíriť naozaj veci, ktoré nemajú so, s pravdou nič spoločné, alebo mám pravdu ja, ktorý hovorím, že v tej verejnoprávnej televízii dostávali priestor, aj Danko dostával priestor, každý dostával priestor? Ale keď vám povie politik, že ja tam nejdem, ja tam nejdem, ja si tam nesadnem, tak, tak keď, keď máš pravdu, máš pravdu a nemáš sa čoho báť, tak čo, prečo nejdeš do tej, že ja si s Matovičom nesadnem. No viete, prečo si nesadnú s Matovičom? Pretože Igor Matovič čo na srdci, to na jazyku, jasné, ale je to človek, ktorý popíše veci naozaj tak, ako ich popíše, pravdivo a, a oni sa pravdy boja. Oni sa pravdy boja. Nie je pravda to, čo povedal Počiatek v tej nahrávke? Že Slota s Ficom ukradli dve miliardy, nie je to pravda? Klame Počiatek?! Klamal Počiatek Trnkovi?! Ja ešte chcem prečítať aj príspevok Lukáša Buža, ktorý ma poprosil, pretože naozaj povinnosti mu nedovoľujú byť tu a je to dobrý príspevok, takže ja si ho osvojím a začnem, začnem tým, čo Lukáš hovorí, že skorej tie fakty vám teda poviem. Zmena zloženia Rady STVR. Zvyšuje sa počet členov zo sedem na deväť. Z deväť členov rady štyroch vymenováva a odvoláva minister kultúry SR, z toho troch z radov odborníkov v oblasti médií a audiovízie, ekonómie, práva alebo informačných technológií a jedného z oblasti ekonómie na návrh ministra financií SR. Piatich členov volí a odvoláva NR SR z odborníkov v konkrétnych oblastiach, medzi ktoré pribudol odborník v oblasti informačných technológií. Nezlučiteľnosť člena rady sa dopĺňa okrem doterajších o funkcie poslanca európskej, Európskeho parlamentu, člena Európskej komisie a člena etickej komisie. Funkčné obdobie sa predlžuje na šesť rokov. A toto je dobré, toto je dobré, počúvajte. Generálny riaditeľ má nárok na mzdu v rovnakej výške ako doteraz s tým rozdielom, že nová právna úprava navrhuje možnosť zníženia mesačnej mzdy na základe rozhodnutia rady, tej rady, ktorú si budú voliť politici, o polovicu na tri po sebe nasledujúce kalendárne mesiace, ak súčasne rozhodne o tom, že generálny riaditeľ neprijal opatrenia na dodržiavanie etických princípov navrhnutých etickou komisiou. Čo to znamená? Vysvetlím za chvíľku, po napití (rečník si odpil z pohára). Riaditeľ, riaditeľ, nebudeš poslúchať, peniaze ti zoberieme a budeš robiť to, čo my chceme. Medzi možnosti odvolania generálneho riaditeľa okrem iného pribudla možnosť rady odvolať riaditeľa v prípade, pokiaľ najmenej dvakrát za sebou neschválila koncepciu riadenia a rozvoja STVR a jej programovej služby alebo návrh rozpočtu SVRT (správne: STVR, pozn. red.) na príslušný rozpočtový rok? Čo to znamená? Odpoviem hneď. Nemusím piť. Riaditeľ, riaditeľ, keď nebudeš schvaľovať naše veci, ktoré my chceme, tak pôjdeš preč. Etická komisia. Etická komisia je novým deväťčlenným poradným orgánom rady, ktorej úlohou má byť zaujímať stanoviská k dodržiavaniu štatútu programových pracovníkov a ďalších tvorivých pracovníkov a spolupracovníkov STVR a iných etických princípov zamestnancami a externými zamestnancami pri výkone ich činnosti a navrhovať príslušné opatrenia s cieľom zabezpečiť ich dodržiavanie. A teraz. Jednotlivých členov vymenováva predseda rady na základe nominácie na šesťročné funkčné obdobie. Členovia komisie majú nárok na náhradu výdavkov, nie však na mzdu ani odmenu za výkon funkcie. Lukáš mi, verím, že odpustí, keď pridám svoje, etická komisia. Čo je pre Ferka Mikloška etické, nemusí byť etické pre mňa. Čo je pre poslanca Deja (vyslovené mäkko), Deja (vyslovené tvrdo), pardon, etické, nemusí byť pre mňa. Kto rozhoduje o tom, čo je etické a čo nie je etické?! No etická komisia, ktorú nám súdruhovia zvolia. Čiže etické bude to, čo povie koalícia. Rezervný fond. Zákonné zakotvenie povinného doplnenia fondu vo výške najviac 5 % zo zisku na zabezpečenie fungovania a kontinuity v inštitúcii je v prechodných ustanoveniach upravená právomoc zástupcu štatutárneho orgánu, generálneho riaditeľa, do zvolenia nového vykonávať úkony súvisiace s bežnou prevádzkou. A Lukáš hovorí: Takto politicky jednostranne volená rada bude voliť riaditeľa. No koho asi zvolí táto politicky zvolená rada? Niekoho so slobodným názorom? Niekoho, kto môže zlyhať a neplniť príkazy? Lukáš píše: Tomu neverí ani pes Gary. Poslušne navolení členovia rady si poslušne zvolia poslušného riaditeľa. Kam ho posadia, tam bude sedieť, kam ho postavia, tam bude stáť. Z pôvodnej programovej rady vznikla nežnejšia etická komisia, ktorá ale svojimi stanoviskami chod televízie a rozhlasu bude ovplyvňovať. V tomto návrhu už nie je ani stopy po financovaní aj zo zmluvy so štátom, na čo sme poukazovali, že je to protizákonné. Stále však platí. Idete zničiť inštitúciu RTVS a vytvoriť novú s názvom STVR. Pýtam sa prečo? Deväťdesiat percent pôvodného zákona o RTVS ostáva rovnakých, zásahy ste urobili akurát také, aby ste mohli zmeniť terajšie vedenie a orgány a nahradiť ich haldou svojich nominantov. Ozaj idete rituálne sťať RTVS iba kvôli svojmu zvrátenému chtíču? Áno, hovorí Lukáš. Moc vám evident... nevyrušujem vás, pán Huliak? Vy mňa áno. Pán Huliak, prosím, nemôžte ísť dozadu do salónika? Fakt nás vyrušujete. Nemôžte ísť dozadu do salónika s pánom Valockým aj s pánom Malatincom a tam sa rozprávať? Fakt to vyrušuje. Nikto vás neupozorní, ale vyrušujete, pán Huliak. Môžte ísť dozadu do salónika a tam sa kľudne rozprávať. Neskutočné! Najprv ste RTVS priškrtili zníženie rozpočtu z 0,17 na 0,12 % HDP. Poslanec Michelko rád opakuje, že keď je niekto vyhladovaný, nemôžete čakať od neho výborný výkon. Tak vy idete vyhladovať RTVS a potom od nej očakávate nemožné. Škoda, že aspoň premiér neprispeje z rezervy, aby vášmu srdcu blízkemu Literárnemu týždenníku, už dost... dostali ste 20-tisíc euro, 20-tisíc euro. A toto je ten papalašizmus. Ja dopĺňam Lukáša Buža. Stále tvrdíte, že spravodajstvo RTVS nie je objektívne. Podľa prieskumu MEDIAN-u je však najdôveryhodnejšie. A tu chcem povedať to, čo sa tu rozprávalo dnes, že tridsať, 34 % voličov opozície s tým len súhlasí, ale voliči koalície nesúhlasia s objektívnosťou, s objektívnosťou RTVS. To nie je pravda. Zavádzajú, klamú, pretože keď si pozriete tie prieskumy, tak naozaj aj drvivá väčšina voličov koalície hovorí, že RTVS je objektívna. RTVS vraj porušuje ľudské práva. Ako? Pýta sa Lukáš. No podľa ministerky napríklad tak, že nepozvala do relácie jedného zo 150 poslancov, konkrétne opozičného poslanca zvoleného za SNS, ministerkinho kamoša Tarabu. Píše Lukáš. Takže viete, vtedy je to neobjektívne, keď niekoho nepozvú a niekoho pozvú. Ja vám poviem príklad. Pred voľbami bolo, bolo OĽANO, teda SLOVENSKO, naozaj patrilo medzi štyroch najsilnej... medzi štyri najsilnejšie politické subjekty. RTVS nás nepozvala do relácie, do tej hlavnej. Máme teraz vyplakávať, že nie sú objektívni?! Že čo to spravili?! Veď nás nepozvali! Máme vyplakávať, ako vyplakávate vy?! Že no Tarabu ste nepozvali, tak je to, neni objektívne. V dôvodovej správe, ktorá absolútne, v ktorej, kde absolútne chýba relevantný dôvod, uvádzate: Návrh zákona a úprava procesov reaguje predovšetkým na podnety verejnosti, odborných organizácií, združení, orgány samosprávy a mimovládny sektor. Tieto požadujú zlepšiť súčasný stav a priblíženie sa k objektívnosti vysielania. Podľa nich vysielacie vysielania verejnoprávnej inštitúcie nenapĺňajú svoje verejnoprávne poslanie a tieto základné atribúty verejnoprávnosti opustila. Odvolávate sa na organizácie, združenia a mimovládny sektor. Na ktorý mimovládny sektor? Ten, ktorý je platený Putinom? Ten, ktorý je platený z financií, ktoré majú destabilizovať Európsku úniu a Slovensko? Koľko alternatívnych médií, ktoré ste tu spomínali, dostali peniaze zo zahraničia? Pamätáte si